“เพื่อไทย” ยื่น “ชวน” ส่งคำร้องศาลรธน.วินิจฉัยคุณสมบัตินายกฯ ปมผูกขาดสัมปทาน “สายสีเขียว”
"เพื่อไทย" ยื่น "ชวน" ส่งคำร้องศาลรธน.วินิจฉัยคุณสมบัตินายกฯ ปมผูกขาดสัมปทาน “สายสีเขียว”
"เพื่อไทย" ยื่น "ชวน" ส่งคำร้องศาลรธน.วินิจฉัยคุณสมบัตินายกฯ ปมผูกขาดสัมปทาน “สายสีเขียว”
8 เม.ย. 2564

นายประเสริฐ จันทรรวงทอง ส.ส.นครราชสีมา ในฐานะเลขาธิการพรรคเพื่อไทย พร้อมด้วย นายยุทธพงศ์ จรัสเสถียร ส.ส.มหาสารคาม นำบัญชีรายชื่อ ส.ส.พรรคเพื่อไทยจำนวน 75 รายชื่อ ยื่นคำร้องต่อนายชวน หลีกภัย ประธานสภาผู้แทนราษฎร เพื่อขอให้ส่งคำร้องไปยังศาลรัฐธรรมนูญ เพื่อพิจารณาวินิจฉัยว่าความเป็นรัฐมนตรีของ พล.อ.ประยุทธ์ จันทร์โอชา นายกรัฐมนตรี และ รมว.กลาโหม สิ้นสุดลงเฉพาะตัวตามรัฐธรรมนูญแห่งราชอาณาจักรไทย มาตรา 170(5) ประกอบมาตรา 184 (2) และมาตรา 186 หรือไม่ กรณีการดำเนินโครงการรถไฟฟ้าสายสีเขียว
นายยุทธพงศ์ กล่าวว่า พล.อ.ประยุทธ์ ใช้อำนาจออกคำสั่ง ม.44 เมื่อเดือน เม.ย.62 ในโครงการต่อขยายสัมปทานรถไฟฟ้าสายสีเขียวออกไปอีก 40 ปี ทำให้เกิดการผูกขาด ไม่มีการแข่งขันต่อขยายสัมปทาน เพราะในคำสั่งไม่เปิดให้มีการแข่งขันและเอื้อประโยชน์ให้กับเอกชนรายเดียว จึงเป็นการเข้าไปแทรกแซงและก้าวก่ายการเข้ารับสัมปทานจากหน่วยงานของรัฐ ถือเป็นการฝ่าฝืนบทบัญญัติของรัฐธรรมนูญมาตรา 184 (2) ประกอบมาตรา 186 ทำให้ความเป็นรัฐมนตรีของ พล.อ.ประยุทธ์ ต้องสิ้นสุดลงเฉพาะตัว ทั้งนี้ ยังทราบว่า นายกรัฐมนตรี จะผลักดันโครงการดังกล่าวเข้า ครม. ทั้งที่ความเอาเวลาไปแก้ปัญหาการแพร่ระบาดของโควิด-19 มากกว่า